গুণী ছাত্রের কথা শুনে উস্তাদ বললেন, বাহ, বাহ তুমি কত বুদ্ধির কথা বললে। আমি তো সারাটা জীবন পার করে দিলাম। বুড়ো হয়ে গেলাম। এখনও এ বিষয়টা বুঝতে পারলাম না। উস্তাদের মুখে বার বার এ কথাগুলো শুনে বুদ্ধিমান ছাত্রটি লজ্জিত হয়ে বলল, কথাগুলো আমি আসলে এজন্য বলেছি যে, পাকা বাড়ি না বানানোর মাঝে যদি কোনো হেকমত থাকে তাহলে সে কারণটি সম্পর্কে আমিও জানতে পারতাম। উস্তাদ তখন বললেন,  এসো, আমি তোমাকে বলছি। এ কথা বলে ছাত্রের হাত ধরে তাকে নিজের বাড়ির দরজায় নিয়ে এসে বললেন, দেখ তো এই গলির ডানে-বাঁয়ে, সামনে-পেছনে কোথাও কোনো পাকা বাড়ি তোমার নজরে পড়ে কি না? ছাত্র বলল, জ্বী না।